กิจกรรมในงานมีทั้งการประชุมวิชาการ การอบรมระยะสั้น ลานวัฒนธรรมและภูมิปัญญาท้องถิ่นด้านสุขภาพ จัดเป็นมุมน้ำพริก 4 ภาคพร้อมผักพื้นบ้าน เช่น น้ำพริกลงเรือ น้ำพริกปลาร้า เป็นต้น นวัตกรรมสมุนไพรจากองค์การเภสัชกรรม โครงการ 9 สี 9 กลุ่ม 9 รสสมุนไพรเทิดไท้องค์ราชันจากศูนย์พัฒนายาไทยและสมุนไพร ซึ่งเป็นหน่วยงานสังกัดกรมพัฒนาการแพทย์แผนไทยฯ การจัดนิทรรศการและจำหน่ายผลิตภัณฑ์สมุนไพร เป็นต้น จึงขอเชิญเข้าร่วมมหกรรมครั้งนี้โดยไม่เสียค่าใช้จ่ายนางจันทนา ภู่เจริญ อาจารย์คณะวิชาคหกรรมศาสตร์ วิทยาลัยอาชีวศึกษาพระนครศรีอยุธยา กล่าวว่า สมเด็จพระเทพรัตนราชสุดาฯสยามบรมราชกุมารีพระราชทานน้ำปรุงโดยทรงปรุงกลิ่นด้วยพระองค์เอง 3 กลิ่น ชื่อว่า เทวมนตรา และรุ้งฟ้า มีกลิ่นหอมอ่อนๆ จากดอกไม้นานาพันธุ์และสมุนไพร เช่น พิกุล กล้วยไม้ มะลิ และใบเนียม ส่วนกลิ่นใหม่ล่าสุดยังรอชื่อพระราชทาน โดยจะจัดแสดงและจำหน่ายในงานมหกรรมสมุนไพรฯนำรายได้ทูลเกล้าฯถวายตามพระราชอัธยาศัยนอกจากนี้ ทางศูนย์ยาไทยฯ ยังจัดแสดงน้ำปรุงจากดอกไม้ไทยอีก 6 กลิ่นคือ กลิ่นสุโขทัย ปทุมวนา ลับแล จันทร์กระพร้อ อโยธยา และ จักรีเกล้า สรรพคุณน้ำปรุงทำให้สดชื่น บางกลิ่นบำรุงหัวใจ โดยกลิ่นอโยธยา ประกอบด้วย กลิ่นหอมจากดอกไม้และสมุนไพรถึง 17 ชนิด ขณะที่กลิ่นลับแลเป็นกลิ่นสำหรับสุภาพบุรุษให้กลิ่นหอมรัญจวนใจ ทางศูนย์พัฒนายาไทยฯ จะทำเป็นชุดของขวัญจำหน่ายภายในงานด้วย
ใครคือผู้ขอเชิญเข้าร่วมมหกรรมสมุนไพรฯเพื่อนํารายได้ทูลเกล้าฯถวายตามพระราชอัธยาศัย 
นางจันทนา ภู่เจริญ